
Številka:            110-83/2026-1544-1
Datum:              28. 9. 2026
Na podlagi tretje točke 76. člena Zakona o javnih uslužbencih (Uradni list RS, št. 32/25 in 1400/26; ZJU-1 ter 25. člena Zakona o delovnih razmerjih (Uradni list RS, št. 21/13, 78/13 – popr., 47/15 – ZZSDT, 33/16 – PZ-F, 52/16, 15/17 – odl. US, 22/19 – ZPosS, 81/19, 203/20 – ZIUPOPDVE, 119/21 – ZČmIS-A, 202/21 – odl. US, 15/22, 54/22 – ZUPŠ-1, 114/23, 136/23 – ZIUZDS in 70/25 – ZUTD-I; v nadaljevanju - ZDR-1) Urad Vlade RS za informacijsko varnost, Ul. gledališča BTC 2, 1000 Ljubljana, objavlja javno objavo za zasedbo prostega delovnega mesta:
Svetovalec (šifra DM  10014) v Nacionalnem koordinacijskem centru za kibernetsko varnost  v Uradu Vlade RS za informacijsko varnost. Delovno razmerje bo sklenjeno za določen čas do 31. 12. 2029 oz. do konca trajanja projekta, s polnim delovnim časom.
Zaposlitev se financira v okviru neposredne potrditve operacije  »Krepitev znanj in kompetenc s področja kibernetske varnosti« na prednostni nalogi Programa evropske kohezijske politike v obdobju 2021-2027 v Sloveniji v programskem obdobju 2021-2027 PN6 – Znanja in spretnosti ter odzivni trg dela: Specifični cilj ESO 4.5 Izboljšanje kakovosti, vključenosti, učinkovitosti in ustreznosti sistemov izobraževanja in usposabljanja za potrebe trga dela, vključno z vrednotenjem neformalnega in priložnostnega učenja, da bi podprli pridobivanje ključnih kompetenc, tudi podjetniških in digitalnih veščin, ter s spodbujanjem uvedbe dualnih sistemov usposabljanja in vajeništev (ESS+).

Kandidati, ki se bodo prijavili na prosto delovno mesto, morajo izpolnjevati naslednje pogoje:
· najmanj visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja)

· najmanj 7 mesecev delovnih izkušenj, 
· znanje uradnega jezika;
· državljanstvo Republike Slovenije;
· ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti, in ne smejo biti obsojeni na nepogojno kazen zapora v trajanju več kot šest mesecev;
· zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.
Delovne izkušnje so delovna doba na delovnem mestu, za katero se zahteva ista raven izobrazbe, in čas pripravništva na isti ravni izobrazbe, ne glede na to, ali je bila pogodba o zaposlitvi sklenjena oziroma pripravništvo opravljeno pri istem ali pri drugem delodajalcu.

Za delovne izkušnje se štejejo tudi delovne izkušnje, ki jih je oseba pridobila z opravljanjem del na delovnem mestu, za katero se zahteva za eno raven nižja izobrazba, razen pripravništva na takem delovnem mestu. Na delovnem mestu, za katero se zahteva raven izobrazbe, ki je v skladu z zakonom, ki ureja slovensko ogrodje kvalifikacij, uvrščena na 10. raven slovenskega ogrodja kvalifikacij, se za delovne izkušnje štejejo tudi delovne izkušnje, ki jih je oseba pridobila z opravljanjem del na delovnem mestu, za katero se zahteva izobrazba, ki je v skladu z zakonom, ki ureja slovensko ogrodje kvalifikacij, uvrščena na 8. raven slovenskega ogrodja kvalifikacij.

Kot delovne izkušnje se upošteva tudi delo brez sklenjene pogodbe o zaposlitvi na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo s pogodbo o zaposlitvi oziroma z verodostojno listino, iz katerih sta razvidna obdobje opravljanja in zahtevnost dela ter raven izobrazbe, ki se zahteva za opravljanje tega dela. Delovne izkušnje, ki jih je oseba pridobila v času opravljanja poklicne funkcije v državnih organih ali lokalnih skupnostih, se štejejo za delovne izkušnje, ki jih je oseba pridobila z opravljanjem del na delovnem mestu, za katero se zahteva izobrazba, pridobljena po študijskem programu druge stopnje, oziroma izobrazba, ki ustreza ravni izobrazbe, pridobljene po študijskih programih druge stopnje, in je v skladu z zakonom, ki ureja slovensko ogrodje kvalifikacij, uvrščena na 8. raven slovenskega ogrodja kvalifikacij.

Za delovna mesta ali nazive, za katere se ne zahteva specializacija, magisterij znanosti ali doktorat znanosti, zahteva pa se izobrazba, pridobljena po študijskem programu druge stopnje, ali izobrazba, ki ustreza ravni izobrazbe, pridobljene po študijskih programih druge stopnje, in je v skladu z zakonom, ki ureja slovensko ogrodje kvalifikacij, uvrščena na 8. raven slovenskega ogrodja kvalifikacij, se predpisane delovne izkušnje skrajšajo za tretjino, če naloge na tem delovnem mestu opravlja javni uslužbenec, ki ima zaključen specialistični študij, magisterij znanosti ali doktorat znanosti. 

Za delovna mesta ali nazive se predpisane delovne izkušnje skrajšajo za eno leto, če naloge na tem delovnem mestu opravlja javni uslužbenec, ki ima opravljen pravniški državni izpit ali pravosodni izpit.

 

Naloge delovnega mesta so:  

· pomoč pri pripravi osnutkov predpisov in drugih zahtevnejših gradiv,

· zbiranje, urejanje in priprava podatkov za oblikovanje zahtevnejših gradiv,

· samostojno oblikovanje manj zahtevnih gradiv s predlogi ukrepov,

· opravljanje drugih upravnih nalog, podobne zahtevnosti
Prednost pri izbiri imajo kandidati:

-  s poznavanjem informacijske varnosti ter priprave projektnih prijav,
-  s poznavanjem uporabe statističnih programov,

-  s poznavanjem dokumentarnega sistema Krpan, 

-  z znanjem angleškega jezika, 

 - z vozniškim izpitom B kategorije, 

-  z odličnim znanjem Excela in uporabe UI orodij. 

Prijava na prosto delovno mesto mora vsebovati: 

1. obrazec za prijavo, ki je priloga te javne objave in iz katerega mora biti razvidno: 

· izpolnjevanje pogoja glede zahtevane izobrazbe (razvidna mora biti stopnja in smer izobrazbe, datum (dan, mesec, leto) zaključka izobraževanja ter ustanova, na kateri je bila izobrazba pridobljena),

· izpolnjevanje pogoja glede zahtevanih delovnih izkušenj (opis naj vsebuje navedbo delodajalca, skupen čas trajanja dela, kandidat naj navede datum (dan, mesec, leto) sklenitve in datum (dan, mesec, leto) prekinitve delovnega razmerja pri posameznem delodajalcu, ter kratko opiše delo (z navedbo stopnje zahtevnosti del in nalog, npr. ali gre za V., VI., VII. stopnjo zahtevnosti), ki ga je opravljal pri tem delodajalcu); 

2. pisno izjavo kandidata, da: 

· je državljan Republike Slovenije, 

· ni bil pravnomočno obsojen zaradi naklepnega kaznivega dejanja, ki se preganja po uradni dolžnosti, in da ni bil obsojen na nepogojno kazen zapora v trajanju več kot šest mesecev, 

· zoper njega ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti;

3. pisno izjavo kandidata, da za namen tega izbirnega postopka dovoljuje Uradu Vlade RS za informacijsko varnost pridobitev podatkov iz prejšnjih točk iz uradnih evidenc. V primeru, da kandidat z vpogledom v uradne evidence ne soglaša, bo moral sam predložiti ustrezna dokazila. 

Izbrani kandidat v naziv ne bo imenovan, se mu pa na delovnem mestu svetovalec določijo pravice in dolžnosti glede na uradniški naziv svetovalec III. Izhodiščni plačni razred predmetnega delovnega mesta je 17, pri čemer kandidat pridobi pravico do izplačila osnovne plače v vrednosti tega plačnega razreda postopno, na način iz 3. točke prvega odstavka 101. člena Zakona o skupnih temeljih sistema plač v javnem sektorju (Uradni list RS, št. 95/24 in 12/26 – ZPPJUFT).
Prijava na delovno mesto se obvezno odda na priloženem obrazcu »Vloga za zaposlitev št. 110-83/2026-1544«. Potrebno je natančno izpolniti vsako rubriko. Oblike obrazca ni dovoljeno spreminjati, lahko pa se po potrebi razširi. Zaželeno je, da prijava vsebuje tudi kratek življenjepis, v katerem kandidat poleg formalne izobrazbe navede tudi druga znanja in veščine, ki jih je pridobil. Pravilno izpolnjeno vlogo in podpisano izjavo o izpolnjevanju pogojev kandidat pošlje izključno v elektronski obliki na e-naslov: gp.uiv@gov.si, pri čemer veljavnost prijave ni pogojena z varnim elektronskim podpisom. Šteje se, da prijava kandidata, ki ni bila oddana na navedeni način, ni bila vložena.

Kandidat vloži prijavo v roku 3 dni po objavi pri Zavodu RS za zaposlovanje. Rok za vlaganje prijav začne teči naslednji dan po objavi in se konča z iztekom zadnjega dne 1. 10. 2026.
Izbrani kandidat bo delo opravljal v prostorih Urada Vlade RS za informacijsko varnost, Ul. Gledališča BTC 2, 1000 Ljubljana. 

Kandidati bodo o izbiri pisno obveščeni najkasneje v osmih dneh po zaključenem postopku izbire. 

Informacije o izvedbi objave in delovnem področju daje Katarina Janjič, telefon 041 859 131.
V besedilu so uporabljeni izrazi, zapisani v moški slovnični obliki, uporabljeni kot nevtralni za ženske in moške.

v.d. direktorja urada
